《客湖上》
宋代·顾禧

对酒拂吴钩，光随湖水流。
碧寻堤上草，红落竹边楼。
春老莺啼倦，山空鹤唳收。
买花钱欲尽，何事再句留。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。